Държавен вестник, бр. 101, 2016 г., стр. 37

БРОЙ  101	
Д Ъ Р Ж А В Е Н  В Е С Т Н И К 	
СТР.  37  
Раздел II
Изисквания и несъвместимости
Чл. 97. (1) За съдебен служител в админи-
страцията на ВКС може да бъде назначено 
лице, което:
1. е навършило пълнолетие;
2. не е поставено под запрещение;
3. не е осъждано за умишлено престъпле-
ние от общ характер, независимо от това, че 
е реабилитирано;
4. не е лишено по съответен ред от правото 
да заема конкретната длъжност;
5. отговаря на изискванията за заемане на 
длъжността, предвидени в нормативен акт, 
в класификатора по чл. 341, ал. 1 ЗСВ и в 
длъжностната характеристика за съответната 
длъжност.
(2) За главен секретар се назначава лице, 
което отговаря на условията по ал. 1 и е 
български гражданин, има завършено висше 
образование с образователно-квалификаци-
онна степен „магистър“ по професионално 
направление „Право“ и има не по-малко от 
5 години юридически стаж.
(3) За ръководител сектор „Защита на 
класифицираната информация“ се назначава 
лице, което отговаря на условията по ал. 1 и 
има само българско гражданство, получило 
е разрешение за достъп до ниво на класи-
фицирана информация „строго секретно“ и 
притежава необходимите професионални и 
нравствени качества.
Чл. 98. Не може да бъде назначено за 
съдебен служител лице, което е съпруг или 
съпруга или се намира във фактическо съжи-
телство, роднина по права линия, по съребрена 
линия до четвърта степен включително или 
по сватовство до втора степен включително 
с председателя на ВКС.
Чл. 99. (1) При назначаването на съдебни 
служители в администрацията на ВКС се 
прилагат несъвместимостите по чл. 107а, ал. 1 
от Кодекса на труда (КТ).
(2) Съдебният служител подписва при 
сключването на трудовия договор декларация 
за обстоятелствата по чл. 107а, ал. 1 КТ.
(3) Когато по време на трудовото право-
отношение за съдебния служител възникне 
някое от основанията за несъвместимост по 
чл. 107а, ал. 1 КТ, той е длъжен в 7-дневен 
срок от настъпването на това основание да 
уведоми председателя на ВКС. 
Чл. 100. Докато изпълнява длъжността 
си, главният секретар не може да членува в 
политическа партия или коалиция, организа-
ция с политически цели, както и да извършва 
политическа дейност.
Раздел III
Назначаване
Чл. 101. (1) Назначаването на главния 
секретар и на съдебен служител, чиято 
дейност е свързана с осъществяването на 
правомощията на ВКС, се извършва след 
провеждането на конкурс.
(2) Председателят на ВКС може да определя 
и други длъжности, които да се заемат след 
провеждането на конкурс.
(3) За съдебен помощник се назначава лице, 
издържало конкурс за съдебен служител.
(4) При назначаване на съдебен служител 
на друга длъжност в администрацията на 
ВКС, както и при преместването му от ад-
министрацията на друг орган на съдебната 
власт конкурс не се провежда.
(5) Разпоредбата на ал. 4 не се прилага 
по отношение на главния секретар на ВКС.
Чл. 102. (1) Конкурсът се обявява от пред-
седателя на ВКС с писмена заповед, в която 
се определят:
1. длъжността, за която се провежда кон-
курсът;
2. изискванията за заемане на длъжност-
та, предвидени в нормативните актове, този 
правилник, класификатора по чл. 341, ал. 1 
ЗСВ и длъжностната характеристика за съ-
ответната длъжност;
3. начинът на провеждане на конкурса и 
на оценяване на кандидатите;
4. необходимите документи, мястото и 
срокът на подаването им;
5. общодостъпното място, на което ще се 
обявяват списъците или други съобщения във 
връзка с конкурса.
(2) Срокът за подаване на документите не 
може да е по-кратък от 1 месец.
(3) Конкурсът се оповестява с обявление в 
централен ежедневник, поставяне на обявление 
на общодостъпното място по ал. 1, т. 5, както 
и на интернет страницата на ВКС.
(4) В обявлението се съдържат всички 
данни от заповедта по ал. 1 и кратко описа-
ние на длъжността съгласно длъжностната 
характеристика.
Чл. 103. (1) Кандидатите подават лично 
или чрез пълномощник писмено заявление 
за участие в конкурса.
(2) Към заявлението се прилагат:
1. декларация от кандидата, че е пълно-
летен български гражданин, не е поставен 
под запрещение, не е осъждан за умишлено 
престъпление от общ характер, независимо 
от това, че е реабилитиран, не е лишен по 
съответен ред от правото да заема конкрет-
ната длъжност;
2. копия от документи за придобита обра-
зователно-квалификационна степен, допъл-
нителна квалификация и правоспособност, 
които се изискват за длъжността;
3. копие от документите, удостоверяващи 
продължителността на трудовия стаж и про-
фесионалния опит;
4. други документи, свързани с изисквани-
ята за заемане на длъжността, определени в 
заповедта за откриване на конкурса.